*Tämä artikkeli käsittelee laulajaa. Yorkin herttuatarta käsittelee artikkeli Sarah Ferguson ja jalkapallovalmentajaa Alex Ferguson.*

**Fergie Duhamel** (syntyjään **Stacy Ann Ferguson**, s. 27. maaliskuuta 1975 Whittier, Kalifornia), taiteilijanimeltään **Fergie**, on yhdysvaltalainen laulaja, näyttelijä, muotisuunnittelija ja hip hop -yhtye The Black Eyed Peasin entinen laulaja. Hän on aiemmin esiintynyt myös Wild Orchid ja Kids.inc -yhtyeissä. Fergie esiintyy myös sooloartistina.

Elämä
-----

Fergie syntyi Whittierissä, Kaliforniassa Patrick Fergusonin ja Terri Goren esikoiseksi. Hänen uransa alkoi jo lapsena, kun hän näytteli monta vuotta sarjassa *Kids Incorporated*. Fergien salonkikelpoinen olemus sarjassa on varsin erilainen kuin hänen nykyinen "ghetto-funk"-tyylinsä. Hän myös ääninäytteli Sallia kahdessa *Tenavat*-animaatiossa. Hänen siskonsa Dana on myös työskennellyt näyttelijänä.

Fergie on näytellyt mm. elokuvissa *Planet Terror*, *Nine* sekä *Poseidon*.

Vuodesta 2004 Fergie seurusteli näyttelijä Josh Duhamelin kanssa. Pari kihlautui joulukuussa 2007, he avioituivat tammikuussa 2009 ja erosivat vuonna 2017. Heillä on vuonna 2013 syntynyt poika.

Fergie on toiminut Calvin Kleinin mallina.

Wild Orchid
-----------

*Pääartikkeli: Wild Orchid*
Fergie ja hänen kanssanäyttelijänsä Renee Sands *Kids Incorporated'sta* perustivat yhdessä Stefanie Ridelin kanssa 1991 R&B/Pop/Dance-yhtyeen Wild Orchid. Ensimmäisen, yhtyeen mukaan nimetyn, albumin he julkaisivat vuonna 1997 ja sitä seurasivat *Oxygen* (1998), *Fire* (2001) ja *Hypnotic* (2003). Debyyttialbumia myytiin miljoona maailmanlaajuisesti, mutta sen jälkeen suosio oli laskusuhdanteinen. Kolmannen albumin julkaisun kynnyksellä levy-yhtiö vetäytyi ja tämä aiheutti Fergielle vakavan henkisen kriisin, joka vaati terapiaa. Pian albumin julkaisun jälkeen hän jätti yhtyeen eli neljännellä albumilla hän ei enää esiintynyt.

### Huumeriippuvuus

Fergie MMVA:ssa vuonna 2007.
Pettymys Wild Orchidiin ajoi Fergien käyttämään ekstaasia ja metamfetamiinia. Hänen painonsa putosi 41 kiloon. Lopulta huumeiden käyttö alkoi vaikuttaa hänen mielenterveyteensä. Syyskuussa 2006 hän kertoi *Time*-lehden haastattelussaan miten hän lopetti metamfetamiinin käytön ja sanoi sen olleen "vaikein poikaystävä, josta olen eronnut". Fergie uskoi taustansa lapsitähtenä vaikuttaneen paljon, koska hän oli jo nuorena oppinut peittämään tunteensa.

The Black Eyed Peas
-------------------

*Pääartikkeli: The Black Eyed Peas*
Vuonna 2000 Kim Hill lähti Black Eyed Peasista ja Fergie tuli täyttämään taustalaulajan paikkaa. Viisi kappaletta Fergien kanssa levytettyään will.i.am, apl.de.ap ja Taboo pyysivät hänet mukaan yhtyeen naisvokalistiksi. Hänen mukaantulonsa myötä yhtyeen nimi muutettiin nykyiseen muotoonsa The Black Eyed Peas ja ensimmäinen neljän jäsenen voimin tehty levy *Elephunk* toi yhtyeen koko maailman tietoisuuteen.

Vuonna 2006 Fergie aloitti BEP:in ohella oman soolouransa. Hänen ensimmäinen albuminsa *The Dutchess* julkaistiin 19. syyskuuta 2006. Albumia oli edeltänyt single "London Bridge". Albumin nimi on tahallaan väärinkirjoitettu versio Sarah Fergusonin entisestä tittelistä "Yorkin herttuatar" (englanniksi the Duchess of York) – näitä naisia kun yhdistää sukunimen lisäksi sama lempinimi.

Filmografia
-----------

### Elokuvat

* *Monster in the Closet* (1986)
* *Outside Ozona* (1998)
* *Be Cool* (2005)
* *Poseidon* (2006)
* *Planet Terror* (2007)
* *Nine* (2009)
* *Marmaduke* (2010)

Diskografia
-----------

### Sooloalbumit

* *The Dutchess* (2006)
* *Double Dutchess* (2017)

### Singlet

* *London Bridge* (2006)
* *Fergalicious* (2006)
* *Glamorous* (2007)
* *Big Girls Don't Cry* (2007)
* *Clumsy* (2007)
* L.A.LOVE (la la) (2014)
* "M.I.L.F." (2016)
* Life Goes On (2016)
* You Already Know ft. Nicki Minaj (2017)

### Promosinglet

* *Here I Come* (2008)
* *Finally* (2008)

### Albumit Black Eyed Peasin kanssa

* *Elephunk* (2003)
* *Monkey Business* (2005)
* *The E.N.D.* (2009)
* *The Beginning* (2010)

### Singlet Black Eyed Peasin kanssa

* *Where Is the Love?* (2003)
* *Shut Up* (2003)
* *Hey Mama* (2004)
* *Let's Get It Started* (2004)
* *Don't Phunk with My Heart* (2005)
* *Pump It* (2005)
* *Don't Lie* (2005)
* *My Humps* (2005)
* *Pump It* (2006)
* *Boom Boom Pow* (2009)
* *I Gotta Feeling* (2009)
* *Meet Me Halfway* (2009)
* *Imma Be* (2009)
* *Rock That Body* (2010)
* *Rock That Body* (2010)
* *The Time (Dirty Bit)* (2011)
* *Just Can't Get Enough*(2011)

Lähteet
-------

1. ↑  Fergie Biography Rolling Stone.  Arkistoitu 26.1.2015. Viitattu 25.1.2015. (englanniksi)
2. ↑  Fergie Biography People.  Arkistoitu 11.3.2015. Viitattu 25.1.2015. (englanniksi)
3. ↑  Vappu Pimiän kotibileet saivat yllätyskäänteen: ovista asteli maailmankuulu supertähti – "Omg, onko tuo todella hän?" *www.iltalehti.fi*. Viitattu 20.12.2021.
4. ↑  Pitkään yhdessä ollut Hollywoodin unelmapari erosi – 14 vuoden yhteiselo päättyi *Ilta-Sanomat*.  14.9.2017. Viitattu 15.9.2017.
5. ↑  Fergie, Miranda Kerr and others show the world their Calvin Kleins in new #mycalvins campaign NY Daily News. Viitattu 25.1.2015. (englanniksi)

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Fergie**.
* *Fergie* - virallinen kotisivu
* Fergie Internet Movie Databasessa. (englanniksi)

The Black Eyed Peas

| Will.i.am • Apl.de.ap • Taboo • Fergie
Entiset jäsenet: Kim Hill • Dante Santiago |
| --- |
| Studioalbumit | *Behind the Front* • *Bridging the Gap* • *Elephunk* • *Monkey Business* • *The E.N.D.* • *The Beginning* |
| EP:t | *Renegotiations: The Remixes* |
| DVD:t | *Behind the Bridge to Elephunk* |



|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Norja
* Ranska
* BnF data
* Saksa
* Israel
* Yhdysvallat
* Tšekki

 |
|  |
| Taiteenala | 
* Grammy Awards
* MusicBrainz

 |
|  |
| Henkilöt | 
* Elonet

 |
|  |
| Muut | 
* IdRef

 |

 |